যত বড়, ততে বেশি ছাড়! কিন্তু বিতর্ক বেঁধেছে এই ‘বড়’-র মাপকাঠি নিয়েই। যার মূলে রয়েছে চিনের এক চিনা রেস্তোরাঁর অফার!
কয়েকদিন আগেই বিজ্ঞাপন দিয়ে ওই চিনা রেস্তোরাঁটি জানায়, মহিলাদের ব্রা-এর সাইজ অনুযায়ী তাদের রেস্তোরাঁর বিলের উপরে ছাড় দেওয়া হবে। অর্থাৎ, যাঁর ব্রা-এর সাইজ যত বড়, ছাড়ও তত বেশি।

সেই বিতর্কিত বিজ্ঞাপন। ছবি- টুইটার
চিনের হাংঝোউতে দ্য ট্রেন্ডি শ্রিম্প নামে ওই রেস্তোরাঁ এই অফারের কথা ঘোষণা করার পরেই সোশ্যাল মিডিয়ায় জোর সমালোচনা শুরু হয়। চিনের একটি সান্ধ্য দৈনিকে প্রকাশিত খবর অনুযায়ী, সাধারণ মানুষ ওই বিজ্ঞাপনের সমালোচনা শুরু করতেই বিজ্ঞাপনটি সরিয়ে নেয় রেস্তোরাঁ কর্তৃপক্ষ।

এই বিষয়ে অন্যান্য খবর

ধূমপান করুন জামিনদার রেখে, অবাক নির্দেশিকা শহরের রেস্তোরাঁয়


যে বিজ্ঞাপনটি প্রকাশিত হয়েছিল, তার ভিতরেও বিতর্কিত স্লোগান ব্যবহার করা হয়েছিল। শুধু তাই নয়, কোন মাপের ব্রা-এ কত শতাংশ ছাড় দেওয়া হবে, তারও বিস্তারিত ব্যাখ্যা দেওয়া ছিল বিজ্ঞাপনে।
বিজ্ঞাপনটির সমালোচনা শুরু হলেও রেস্তোরাঁ কর্তৃপক্ষ অবশ্য নিজেদের সিদ্ধান্তের পক্ষেই গলা ফাটিয়েছেন। রেস্তোরাঁর ম্যানেজারের দাবি, এই অফার শুরু হওয়ার পরে তাঁদের প্রায় কুড়ি শতাংশ গ্রাহক বেড়েছে। মহিলারা যাতে অস্বস্তি এড়াতে পারেন, সেই জন্য মহিলা কর্মীদেরও ব্যবস্থা রেখেছেন। তাঁর আরও দাবি, বেশ কয়েকজন মহিলা রাখঢাক না করেই নিজেদের অন্তর্বাসের মাপ পুরুষ কর্মী বা ওয়েটারদের জানিয়েও দিচ্ছেন!